Ehkki eile sadas Tallinnas maha 56,5 mm vihma, mis pani pealinna tänavad lainetama, polnud see siiski ööpäevane sademeterekord.
"Tallinn sai eile Eesti paikadest kõige rohkem vihma küll, aga ööpäevase sajukoguse summana ei olnud see rekord," öeldi Delfile EMHI ilmavaatluse osakonnast.
Tallinna ööpäevase sademetekoguse rekord on pärit 2004. aasta 29. juulist, mil 24 tunni jooksul sadas maha 78,3 mm vett.